钦定古今图书集成/明伦汇编/闺媛典/第027卷 > 皇清 > 郑之彦妻张氏
## 钦定古今图书集成/明伦汇编/闺媛典/第027卷 > 皇清 > 郑之彦妻张氏

按《滁州志》：“张氏学博郑之彦妻文林郎际会，庠生际可母，封孺人。幼娴阃训，年十九归郑，奉舅姑恪恭，滫瀡三十年如一日。之彦性耽坟典，唫诵恒夜分不辍。氏篝灯继晷，内外静治。翁东里颇严肃，氏动止得翁欢，饔飧絮枲，莫不经氏拮据。彦初训怀远，再徙娄县，氏劝之赡贫修学，有贤声。及长子会以恩拔，授郫县” 令。将之官，氏诲曰：“西蜀兵燹残𥟖，凡所疾苦，惟父母是赖。汝宜加意抚绥，宁宽毋刻，幸毋忘汝父夙昔之教，及吾老人言也。” 及会归养，年已八十馀，犹健。